28.11.2012 Jurnalul Oficial al Uniunii Europene L 328/21 DECIZIA DE PUNERE ÎN APLICARE A COMISIEI din 26 noiembrie 2012 de punere în aplicare a Regulamentului (UE) nr. 492/2011 al Parlamentului European și al Consiliului cu privire la compensarea ofertelor și a cererilor de locuri de muncă și reinstituirea EURES [notificată cu numărul C(2012) 8548] (Text cu relevanță pentru SEE) (2012/733/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 492/2011 al Parla- mentului European și al Consiliului din 5 aprilie 2011 privind libera circulație a lucrătorilor în cadrul Uniunii (!), în special articolul 38, întrucât: S-au realizat multe progrese de la lansarea inițială a rețelei EURES, înființată prin Decizia 93/569/CEE a Comisiei din 22 octombrie 1993 privind punerea în aplicare a Regulamentului (CEE) nr. 1612/68 al Consiliului privind libera circulație a lucrătorilor în cadrul Comunității în ceea ce priveşte, în special, o rețea intitulată EURES (Servicii europene pentru ocuparea forței de muncă) (), în vederea punerii în aplicare a Regulamentului (CEE) nr. 1612/68 al Consiliu- lui (*). Reţeaua a fost reformată şi reinstituită în scopul consolidării sale prin Decizia 2003/8/CE a Comisiei ($). Consiliul European din 17 iunie 2010 a aprobat Strategia Europa 2020 pentru o creştere inteligentă, durabilă şi favorabilă incluziunii, solicitând mobilizarea deplină a instrumentelor şi politicilor corespunzătoare ale UE pentru sprijinirea realizării obiectivelor comune, și a invitat statele membre să intensifice acţiunile coordonate. Consiliul European din 28 și 29 iunie 2012 a decis adoptarea unui „Pact pentru creştere economică şi locuri de muncă” şi a precizat, pe baza comunicării Comisiei  către Parlamentul  European,  Consiliu, Comitetul Economic și Social European și Comitetul Regiunilor intitulată „Către o redresare generatoare de locuri de muncă” din 18 aprilie 2012, faptul că portalul EURES ar trebui să fie transformat într-un real instrument european de recrutare şi plasare a forței de muncă. 141, 27.5.2011, p. 1. 274, 6.11.1993, p. 32. () JOL () JOL (3) JO L 257, 19.10.1968, p. 2. () JOL 5, 10.1.2003, p. 16. (4) (6) EURES ar trebui să promoveze o mai bună funcționare a piețelor muncii și satisfacerea necesităților economice prin facilitarea mobilității geografice transnaționale şi transfrontaliere a lucrătorilor, asigurând, în acelaşi timp, mobilitatea în condiții echitabile şi respectarea stan- dardelor de muncă aplicabile. Acesta ar trebui să ofere o mai mare transparență a piețelor forței de muncă, asigurând schimbul şi prelucrarea ofertelor şi a cererilor de locuri de muncă (și anume „compensarea” sau „core- larea” în sensul regulamentului) și activitățile de sprijin în sectoarele de recrutare, consiliere și orientare la nivel național și transfrontalier, contribuind astfel la realizarea obiectivelor Strategiei Europa 2020. Având în vedere experiența dobândită de la lansarea inițială în 1993 şi în urma reformei din 2003 şi luând în considerare necesitățile de continuare a consolidării şi extinderii rețelei pentru ca aceasta să sprijine pe deplin obiectivele Strategiei Europa 2020, trebuie să se revi- zuiască compoziția actuală a rețelei, împărțirea responsa- bilităților și procedurile de adoptare a deciziilor, precum şi catalogul serviciilor furnizate. În acest scop, ar trebui să se confere EURES o orientare mai puternică către gestionarea în funcţie de obiective şi rezultate din punct de vedere al corelării, plasării și recru- tării. În acest context, plasarea poate fi înțeleasă drept furnizarea de servicii de către un intermediar între oferta şi cererea de pe piaţa muncii, cu obiectivul obţinerii unei recrutări, în cazul în care recrutarea reprezintă ocuparea unui loc de muncă vacant. Eliminarea monopolurilor împreună cu alte evoluții au condus la apariția pe piața forței de muncă a unei game largi de furnizori de servicii de ocupare a forţei de muncă. Pentru a-și valorifica pe deplin potențialul, EURES trebuie să fie deschis participării acestor operatori hotărâți să respecte pe deplin cerințele juridice şi standardele de muncă aplicabile, precum și alte standarde EURES de calitate. Serviciile EURES trebuie să fie definite clar pentru a se asigura îndeplinirea eficientă și eficace a obligaţiilor impuse statelor membre prin intermediul regulamentului, şi anume realizarea unei compensări a ofertelor și a cererilor de locuri de muncă, precum şi schimbul şi furnizarea de informații legate de piața forței de muncă. Acest fapt ar duce la implicarea unor diverși actori, inclusiv partenerii sociali, după caz.